Prerikoketo

La Prerikoketo, Tympanuchus pallidicinctus, specio de la familio de Tetraonedoj, estas iome pli malgranda kaj pli hela ol sia proksima parenco la Prerikoko. Ĝi troviĝas ĉefe en sablomontetoj kaj prerioj de okcidenta Oklahomo, de Teksasa Patotenilo, kaj de Llano Estacado de Teksaso kaj orienta Nov-Meksiko, kaj ankaŭ pli rare en sudorienta Koloradio, kaj okcidenta Kansaso.

Kiel ĉe sia pli granda parenco, ĝi estas konata pro rimarkinda memmontra kutimaro. Maskloj ariĝas en nudaj dancejoj, ceremonie memmontriĝas kaj la hegemonia masklo kopulacias kun la inoj.

Temas pri specio iom pli malgranda ol la plej proksima parenco nome la Prerikoko, kaj estas tute striecaj horizontale per strioj kaj helbrunaj kaj blankecaj; la latina scienca nomo respegulas tiun karakteron de helaj strioj (pallidicinctus). Plenkreskuloj de ambaŭ seksoj estas mezgrandaj, fortikaj kaj kun rondoformaj flugiloj. Ties vostoj estas mallongaj, rondoformaj kaj malhelaj. Masklaj plenkreskuloj havas flavoranĝajn superokulajn karunklojn. Maskloj havas ankaŭ malhelajn, longecajn kapoplumojn kiuj povas esti levataj aŭ kuŝigataj laŭlonge de la kolo. Cirkla ruĝoranĝa senpluma kolmakulo povas esti ŝvelata aŭ malŝvelata dum ceremonia memmontrado. Inaj plenkreskuloj havas pli mallongajn kapoplumojn kaj ne havas la flavajn masklajn karunklojn nek la ruĝecan kolmakulon.

Konsiderata "vundebla" fare de la IUCN pro ties limigita kaj fragmentata teritorio, ĝi estas vundebla pro habitatodetruo. Estas pruvoj kiuj sugestas, ke la tutmonda varmigo povus havi precizan damaĝan influon malpliigante la grandon de la ekosistemo de la artemizio.  Estas restaĵoj en fosilioj ekzemple de Roka rojo en la Guadalupaj Montoj, for de la specia nuna teritorio, sed kie estis habitato en la malpli humidaj kondiĉoj de la lasta glaciepoko. Ili ŝajne malaperis ne post ĉirkaŭ 8000 a.K., tuj post la komenco de la homa setliĝo, kiu povas estis kontribuinta al la surloka formorto.Howard (1933)

 Referencoj 

 Eksteraj ligiloj 

BirdLife Species Factsheet 
Audubon Watchlist - Prerikoketo
Filmetoj de Prerikoketo ĉe Internet Bird Collection

Kategorio:Kokoformaj
Kategorio:Tetraonedoj
Kategorio:Birdoj de Ameriko